el el el el el el el el el el el pt el el el el el el el el el el el el el el en el el el el el el es pl ca el en el el el el el el el el el el el el el el el el el el el el
Ένας YouTuber ή αλλιώς διασημότητα του YouTube ή δημιουργός περιεχομένου του YouTube, είναι ένα είδος διαδικτυακής διασημότητας, ο οποίος έχει κερδίσει τη δημοτικότητα του από τα βίντεο του στον ιστότοπο κοινής χρήσης βίντεο YouTube.[1] Ορισμένες προσωπικότητες του YouTube έχουν εταιρικούς χορηγούς που πληρώνουν για την τοποθέτηση προϊόντων στα βίντεο τους ή την παραγωγή διαδικτυακών διαφημίσεων. Τον Φεβρουάριο του 2020, ο Σουηδός YouTuber με το ψευδώνυμο PewDiePie έγινε ο πιο δημοφιλής YouTuber, με περισσότερους από 100 εκατομμύρια συνδρομητές (αν εξαιρεθούν οι επίσημοι λογαριασμοί της εταιρείας YouTube και η ινδική εταιρεία T-Series, της οποίας το κανάλι λειτουργείται από μια ομάδα υπαλλήλων της εταιρείας).[2]
Το επίσημο λογότυπο του YouTube
Σύμφωνα με πολλές μελέτες, οι YouTubers έχουν γίνει μια σημαντική πηγή πληροφόρησης και ψυχαγωγίας για τις νέες γενιές. Οι YouTubers περιγράφονται συχνά ως μικροδιασημότητες.[1]
Η διαδικτυακή ιστοσελίδα "www.youtube.com" ενεργοποιήθηκε στις 14 Φεβρουαρίου 2005 από τον Τσαντ Χάρλεϊ, τον Στιβ Τσεν και τον Τζαουέντ Καρίμ, όταν εργαζόντουσαν για την PayPal.[3] Το πρώτο κανάλι του YouTube, "Jawed" (στα Ελληνικά Τζαουέντ) δημιουργήθηκε στις 23 Απριλίου 2005 από τον συνιδρυτή του YouTube με το ίδιο όνομα.[4][5] Έβαλε το πρώτο βίντεο του YouTube, ένα σύντομο κλιπ βίντεο με τίτλο Εγώ στον ζωολογικό κήπο, την ίδια μέρα.[6]
Ο PewDiePie, ο πιο διάσημος YouTuber παγκοσμίως
Το 2007, το YouTube ξεκίνησε το "Πρόγραμμα συνεργατών" του, ένα διακανονισμό κοινής χρήσης εσόδων που επέτρεψε στους YouTubers να κερδίσουν χρήματα από τα βίντεο που ανέβασαν στο YouTube.[7]
Μέχρι τον Οκτώβριο του 2015, υπήρχαν περισσότερα από 17.000 κανάλια YouTube με περισσότερους από 100.000 συνδρομητές και περίπου 1.500 με περισσότερα από ένα εκατομμύριο.[8]
Η επιτυχία των YouTube βίντεο έχει κάνει τους YouTubers στόχο των εταιρικών χορηγών, που πληρώνουν για να συμπεριληφθούν σε αυτά. Το 2015, το επιχειρησιακό περιοδικό Forbes ανέφερε ότι ο Φίλιξ Σέλμπεργκ, γνωστός στο YouTube ως PewDiePie, είχε κερδίσει περίπου 12 εκατομμύρια δολάρια μόνο το 2014, κάτι περισσότερο από κάποιους δημοφιλείς ηθοποιούς όπως η Κάμερον Ντίαζ ή η Γκουίνεθ Πάλτροου.[9]
↑ 1,0 1,1 Jerslev, Anne (2016-10-14). «In the Time of the Microcelebrity: Celebrification and the YouTuber Zoella» (στα αγγλικά). International Journal of Communication 10 (2016): 5233–5251. ISSN 1932-8036. http://ijoc.org/index.php/ijoc/article/view/5078.
↑ «YouTube Στατιστικά για τον PewDiePie». StatSheep YouTube Statistics.
↑ Graham, Jefferson (21 Νοεμβρίου 2005). «Video websites pop up, invite postings». USA Today. https://www.usatoday.com/tech/news/techinnovations/2005-11-21-video-websites_x.htm. Ανακτήθηκε στις 2 Μαΐου 2018.
↑ «jawed». YouTube (στα Αγγλικά). Ανακτήθηκε στις 2 Ιουνίου 2018.
↑ «Extract Meta Data». citizenevidence.amnestyusa.org. Ανακτήθηκε στις 2 Ιουνίου 2018.
↑ «Το πρώτο βίντεο του YouTube επιβεβαιώθηκε». Polygon. 23 Απριλίου 2018. https://www.polygon.com/2018/4/23/17272402/first-youtube-video-anniversary-13-jawed-karim.
↑ John Seabrook (16 Ιανουαρίου 2012). «Streaming Dreams». www.newyorker.com (στα Αγγλικά). Αρχειοθετήθηκε από το πρωτότυπο στις 9 Ιανουαρίου 2014. Ανακτήθηκε στις 6 Ιουνίου 2018.
↑ Dredge, Stuart (2 Μαρτίου 2016). «Γιατί οι YouTubers είναι τόσο δημοφιλείς?». The Guardian (στα Αγγλικά). Ανακτήθηκε στις 5 Μαρτίου 2018.
↑ Mandle, Chris (15 Οκτωβρίου 2015). «Το Forbes ονομάζει τον PewDiePie ως». The Independent. https://www.independent.co.uk/news/people/forbes-names-pewdiepie-as-highest-earning-youtuber-with-annual-income-reaching-12m-a6695536.html. Ανακτήθηκε στις 11 Ιουνίου 2018.